गुलाबी गैंग
गुलाबी गैंग महिलाओं का समूह है जो पहली बार उत्तर प्रदेश के बांदा जिले में दिखाई दिया। यह व्यापक घरेलू हिंसा और महिलाओं के खिलाफ अन्य प्रकार की हिंसा की प्रतिक्रिया के रूप में दिखाई दिया। इसकी कमान पहले संपत पाल ने संभाली थी। समूह में 18 से 60 वर्ष की महिलाएं शामिल हैं। इसका प्रसार 2010 के बाद काफी हुआ है। यह उत्तर भारत भर में, सड़कों पर और स्थानीय राजनीति दोनों में सक्रिय है।
सुशीला दीदी
१९२६ ई. में बिस्मिल, रोशन सिंह और राजेन्द्र लाहिड़ी को फाँसी दिये जाने की घटना ने सुशीला को क्रांतिकारी गतिविधियों की ओर मोड़ दिया।  वे भगवती चरण बोहरा के साथ हिन्दुस्तान शोसलिस्ट रिपब्लिकन एसोसिएशन में शामिल हो गईं। सान्डर्स की हत्या के बाद उन्होने भगत सिंह के छिपकर रहने के लिये कोलकाता में एक घर की व्यवस्था की। असेम्बली पर बम फेकने के बाद जब भगत सिंह और बटुकेश्वर दत्त पकड़े गये तो सुशीला दीदी और दुर्गा भाभी ने मिलकर अन्य क्रांतिकारियों को भाग जाने में सहायता की। १ अक्टूबर १९३१ को उन्होने अन्य के साथ मिलकर यूरोपीय सर्जेण्ट टेलर तथा उसकी पत्नी को गोली मारी और बच निकलीं।